**პრესრელიზი**

 **29 მაისი, 2017**

**GCA საქართველოს ცემენტის ასოციაციის პრესკონფერენცია**

**ქართული ცემენტის ბაზრის ფარული ტესტირების პირველადი შედეგები**

**25 მაისს, 16:00 საათზე, საქართველოს ცემენტის ასოციაციის მესამე პრეს კონფერენცია გაიმართა, სადაც შეფუთული ცემენტის ანონიმური ტესტირების პირველადი შედეგები გამოვლინდა. პრესკონფერენციას საქართველოს ტექნიკურმა უნივერსიტეტმა უმასპინძლა.**

საქართველოს ცემენტის ასოციაციამ (GCA), საქართველოს ცემენტის ბაზარზე ხელმისაწვდომი შეფუთული ცემენტის პირველი ფარული ტესტირება დაასრულა. აპრილის დასაწყისში, GCA-ს დაკვეთით, საქართველოს სავაჭრო-სამრეწველო პალატის შვილობილმა კომპანია საქექსპერტიზამ სხვადასხვა ადგილობრივი მწარმოებლის 25 ცემენტის ტომარა ფარულად შეისყიდა. თითო ცემენტის ტომრიდან აღებულ იქნა 5 ნიმუში. თითოეული სინჯი დაილუქა, მიენიჭა შესაბამისი კოდი და ნუმერაცია, რათა შემმოწმებელ ლაბორატორიებს არ ჰქონოდათ ინფორმაცია პროდუქციის წარმომავლობის შესახებ.

25 სატესტო სინჯის ერთი კომპლექტი საქართველოს ტექნიკური უნივერსიტეტის ლაბორატორიას გაეგზავნა შესამოწმებლად. ანალოგიურად დალუქული და კოდირებული კომპლექტები გაეგზავნა საქართველოს ცემენტის ასოციაციის წევრი კომპანიების აკრედიტებულ ლაბორატორიებს პარალელური ტესტირებისთვის. სინჯების მეხუთე ნაკრები სათადარიგოდ იქნა შენახული, საჭიროების შემთხვევაში განმეორებითი ტესტირებისათვის.

მიმდინარე წლის მაისის ბოლოს დასრულდა ტესტირება საქართველოს ტექნიკურ უნივერსიტეტის სამშენებლო ფაკულტეტის სასწავლო, სამეცნიერო და საექსპერტო ლაბორატორიაში, რომლის შედეგიც 25 მაისს პრეს კონფერენციაზე გახდა საზოგადოებისთვის ცნობილი. აკრედიტებული ლაბორატორიის ტესტირების შედეგად, 25 სატესტო სინჯიდან, მხოლოდ 8 ნიმუშმა (მათ შორის, GCA-ს წევრთა 6-მა პროდუქციამ და 2-მა დანარჩენმა) გადალახა ზღვარი, რომელთა ხარისხი ევროპული EN სტანდარტის შესაბამისი აღმოჩნდა. 14-მა ადგილობრივი მწარმოებლების პროდუქტმა ვერ გადალახა ბარიერი, მათში ყველაზე მაღალი მაჩვენებელი იყო 18.35 მპა, ტესტირება ასევე ვერ გაიარა ე.წ. იმპორტულმა პროდუქციამ, სომხური და ირანული შეფუთვით.

აღნიშნული ტესტირების სრული პროცესი საქართველოს სავაჭრო-სამრეწველო პალატის შვილობილი კომპანია შპს ,,საქექსპერტიზა’’ ზედამხედვლობით განხორციელდა.

საქართველოს ცემენტის ასოციაცია 2017 წელს დაფუნძდა. ასოციაციის დამფუძნებელი წევრები არიან კომპანია ჰაიდელბერგცემენტი და კავკაზ ცემენტი/GBG. თუმცა ასოციაციის წევრი შეიძლება გახდეს ნებისმიერი ადგილობრივი მწარმოებელი, რომელსაც ექნება სურვილი და მზაობა დააკმაყოფილოს ასოციაციის წესდებაში მითითებული წევრობისათვის საჭირო კრიტერიუმები.

საქართველოს ცემენტის ასოციაციის თავდაპირეველ მიზანს მომხმარებელთა დაცვა წარმოადგენს, რაც გულისხმობს ცემენტის ყველა მწარმოებლისა და მომხმარებლის ინფორმირებას იმის შესახებ, თუ 1) როგორ ზეგავლენას ახდენს ცემენტის ხარისხი მშენებლობის უსაფთხოებაზე და 2) რამდენად არის მომხმარებელი დაცული ცემენტის შეფუთვაზე დატანილი ინფორმაციით. სწორედ ამ გზით ეცდება ასოციაცია ხელი შეუშალოს ისეთი პროდუქციის რეალიზაციას, რომლის ხარისხიც მის შეფუთვაზე მითითებულ სტანდარტებს არ შეესაბამება.

ასოციაციის მეორე მიზანს ცნობადი ხარისხის ნიშნის შექმნა წარმოადგენს. მხოლოდ ასოციაციის წევრებს ექნებათ მათ პროდუქტზე ამ ხარისხის ნიშნის დატანის შესაძლებლობა. GCA წევრობა გაიგივებული და დაკავშირებული იქნება ხარისხიან პროდუქციასთან. შესაბამისად, ყოველი ახალი წევრი ასოციაციის წევრობის მინიჭებამდე ხარისხის შემოწმებას გაივლის და ასოციაციის წევრობა მხოლოდ ხარისხის დადასტურების შემთხვევაში მიენიჭება. ამის შემდგომ, სტატუსის შენარჩუნების მიზნით, საქართველოს ცემენტის ასოციაციის წევრთა პროდუქციის ტესტირება რეგულარულად განხორციელდება.

საბოლოო და ყველაზე მნიშვნელოვანი მიზანი გახლავთ ის, რომ საქართველოში იარსებოს კონკურენტუნარიანმა და ეკონომიკურად მდგრადმა ცემენტის ინდუსტრიამ. ეს კი უზრუნველყოფს, რომ ქვეყანა მომავალში არ დადგეს სხვა ქვეყნებიდან ცემენტისა თუ შესაბამისი ნედლეულის იმპორტირების საფრთხის წინაშე, რაც ავტომატურად ნიშნავს სამუშაო ადგილების, სამუშაო ძალის, ცოდნისა და გამოცდილების გადინებას ჩვენი ქვეყნიდან.

საქართველოს ცემენტის ასოციაცია აქტიურად მუშაობს ცემენტისა და სხვა სამშენებლო მასალების სექტორისთვის საინტერესო და პრობლემატურ საკითხებზე. ამ მიზნით, სახელმწიფო უწყებებთან და სამთავრობო სექტორთან მჭიდრო კომუნიკაცია დამყარდება.

**მისამართი:** ქ. თბილისი, კოსტავას 68ბ; საქართველოს ტექნიკური უნივერსიტეტი, პირველი კორპუსი, V სართული, სამშენებლო ფაკულტეტის ბიბლიოთეკა.

**საკონტაქტო ინფორმაცია**

ნინო ტყემალაძე – მარკეტინგის და ტატა ბალიაშვილი - ადმინისტრაციული

საზოგადოებასთან ურთიერთობის მენეჯერი ხელმძღვანელი

შპს „ჰაიდელბერგცემენტ კაუკასუსი“ სს „კავკაზ-ცემენტი“

ტელ: 0322 474747 (199) ტელ: 032 2 61 90 90; 322 62 92 00

Nino.tkemaladze@heidelbergcement.ge tata@kavkazcement.ge

ნათია ცვარიანი – მარკეტინგის სპეციალისტი შპს „ჰაიდელბერგცემენტ კაუკასუსი“

ტელ: 0322 474747 (161)

Natia.tsvariani@heidelbergcement.ge